Tverečus katoļu baznīca

Tverečus Vissvētākās Trīsvienības baznīca (lietuviešu: Tverečiaus Švč. Trejybės bažnyčia) ir 1906. gadā uzbūvēts neogotikas stila Romas katoļu dievnams, kas atrodas Lietuvas ziemeļaustrumos, Utenas apriņķa Ignalinas rajona pašvaldības Tverečus miestā, apmēram 1 kilometru no robežas ar Baltkrieviju. 1501. gadā Tverečū tika uzcelta koka baznīca un ierīkots klosteris. 1662. gadā tika uzcelta jauna baznīca. Baznīca cieta 1812. gada karā. 1832. gadā Krievijas varas iestādes klosteri slēdza. 1898. gadā inženieris B. Kokijevskis-Kozela (B. Kokijevskis-Kozėla) izstrādāja jaunas baznīcas projektu un 1906. gadā tā tika uzcelta. Pirmā pasaules kara laikā tika sagrauti baznīcas torņi, 1925. gadā tie tika atjaunoti. 1928. gadā ar Viļņas arhibīskapa Romualda Jalbžikovska (Romuald Jałbrzykowski, 1876—1955) rīkojumu dievkalpojumi notika tikai poļu valodā. Ārējās saites Vikikrātuvē par šo tēmu ir pieejami multivides faili. Skatīt: Tverečus katoļu baznīca.